‪UN SERIAL ORIGINAL NETFLIX
‪Deși se distrase cu familia ‪la Ganesh Puja,
‪Nalini n-o iertase pe Devi ‪că se îmbătase la petrecere
‪și o mușcase coiotul.
‪Devi era pedepsită ‪și obligată să devină servitoare.
‪Acum era pe tura de călcat.
‪Plictisitor! Eu comentez tenis, nu golf!
‪Știți ce? Schimbăm foaia ‪și vedem ce mai face Fabiola,
‪a cărei viață e mult mai interesantă.
‪Fabiola nu spusese nimănui că e gay. ‪Mai puțin robotului ei, Piese Brosnan.
‪Următorul pas logic ‪era să le dezvăluie și unor oameni.
‪Adică familiei sale.
‪Probabil că vă întrebați ‪ce-i cu întâlnirea de familie.
‪Cu siguranță.
‪Ne grăbim puțin? Am o chestie ‪la fraternitate în 15 minute.
‪Da, nu vă rețin mult.
‪Vă voi spune ceva foarte personal.
‪Sper să nu mă priviți cu alți ochi. ‪Sunt aceeași Fabiola.
‪Băiatul acela, Alex Gomez, ‪te-a lăsat gravidă?
‪- Cei scunzi te surprind. ‪- Ce?
‪Nu! Nici pe departe!
‪Voiam să vă spun că eu sunt...
‪Eu sunt...
‪Haide, Fabiola! Poți s-o faci! ‪Adaugă un cuvânt!
‪Eu sunt...
‪pe cale să schimb clasa, ‪de la franceză, la latină.
‪Bun...
‪M-ai cam șocat.
‪Și m-ai luat prin surprindere.
‪Sincer, nu-mi imaginam ‪că vei avea o asemenea viață.
‪- Vara viitoare mergem la Marsilia... ‪- Iubito!
‪Ne bucurăm că ai avut curajul ‪să ne împărtășești asta.
‪Reușești tu data viitoare, Fabiola! ‪Te vei ‪carpe diem ‪de o altă ‪diem.
‪...INIȚIAT UN RĂZBOI NUCLEAR
‪Nu mai rezist! Sunt sclavă, de-a dreptul!
‪Mama nu mă lasă să ies ‪decât la evenimente școlare.
‪Diseară vrea să curăț coșul de fum ‪de păianjeni.
‪Sper să termini în curând cu pedeapsa, ‪ca să ne putem face de cap ca-n vacanță!
‪Apropo, mi-a trimis mama asta. ‪Tocmai au andocat în Cancún.
‪Eleanor avea teatrul în sânge
‪de la mama ei, actriță, ‪care o abandonase la șapte ani.
‪Ce fel de mamă ‪nu te-ar învăța să-ți urmezi visurile?
‪De-asta te las și-mi urmez visurile.
‪Acum joacă în ‪Thoroughly Modern Millie ‪într-o croazieră Weight Watchers.
‪Macabră felicitare! Mama ta e tare!
‪Știu! Mi-aș fi dorit să mă poată ajuta ‪cu audiția pentru ‪Menajeria de sticlă.
‪E profesionistă! ‪A avut audiții pentru tot ce mișcă la TV.
‪Fab, ce s-a întâmplat?
‪De obicei, bagi o pungă de Doritos ‪în 20 de scunde.
‪Nu, doar... mă rugam.
‪Amin!
‪E momentul aromelor delicioase!
‪Hei, fata cu coiotul! Aici!
‪Devi o fi fost nedorită acasă,
‪dar era foarte dorită la școală.
‪Doamne! Paxton te-a salutat în public!
‪Vor să merg acolo? Veniți și voi cu mine.
‪- Nu. ‪- Nu.
‪Doar te-am trage în jos. ‪Trebuie să faci singură această călătorie.
‪Devi încă nu le spusese ‪adevărul despre Paxton.
‪Pe de altă parte, el îi spusese ‪că arăta bine la Ganesh Puja.
‪Părea încă posibil să se cupleze.
‪- Mica D! ‪- Eu sunt!
‪Stați așa. Mica D sau fata cu coiotul? ‪Cum rămâne?
‪Nu uita să vii direct acasă de la școală.
‪Când termini cu coșul,
‪te duci la vecina Finch ‪s-o ajuți cu unghiile de la picioare.
‪Cum adică Eric e bolnav? ‪Trebuia să fie Guineea Ecuatorială!
‪Nu e mare lucru, Ben.
‪Am mai avut un om lipsă ‪la conferințele Model ONU.
‪Fie că era bărbat sau femeie.
‪De orice gen ar fi fost persoana.
‪Nu cu mine la Consiliul de Securitate!
‪Am nevoie de toți fraierii, ‪să par eu mai deștept!
‪Ce rost are să petrec noaptea în Davis ‪dacă nu câștig Cel mai bun delegat?
‪Un licean oarecare s-ar plictisi ‪la gândul unui Model ONU la UC Davis.
‪Dar uneia consemnate la domiciliu ‪îi părea un bilet către Orașul Libertății.
‪Îmi place dna Finch, ‪dar îi poate rezolva altcineva picioarele?
‪Am un eveniment școlar peste noapte ‪care ar da bine la CV-ul pentru colegiu.
‪Ai văzut mesajul lui Devi?
‪Se duce la Modelul ONU.
‪Ce disperată e să plece din casă!
‪Copiii ăia sunt niște ratați!
‪Ți-am spus că acum ‪îmi scriu temele cu o pană?
‪Eleanor, nu?
‪Așa cred...
‪Cred că ne-a servit mama ta aseară ‪la Casa Mexico.
‪A fost tare. Ne-a dat cipsuri în plus.
‪Ce? Imposibil!
‪Nu, pe bune!
‪Nu! Mama e actriță într-o croazieră
‪andocată în prezent ‪în coloratul oraș Cancún!
‪Bine. Mama o cunoștea și a vorbit cu ea,
‪dar poate s-a înșelat. În fine.
‪Habar n-ai despre ce vorbești!
‪Nu poți stârni așa un zvon ‪despre mama altcuiva!
‪Crezi că toate femeile asiatice ‪arată la fel!
‪Ești rasist, Paxton Hall-Yoshida!
‪Sunt jumătate japonez.
‪Mamă! Zău?
‪Ce credeai că e Yoshida, frate?
‪Clar te deranjează ceva ‪ce nu mă interesează pe mine.
‪Sincer, nu credeam ‪să am atâta de vorbit cu voi.
‪- Să mergem! ‪- Iartă-mă că n-am știut că ești asiatic.
‪Voi fi mai atent pe viitor.
‪Ai vorbit cu tata ‪de vreo 40 de ori, Trent!
‪Credeam că e vecinul tău.
‪Familie MONU, o să-i zdrobim la diplomație
‪de-or să ne spună tuturor Dl Worldwide, ‪nu doar clientului tatei, Pitbull.
‪- Fiindcă cine suntem? ‪- Liceul Sherman Oaks!
‪- Și ce facem? ‪- Modelul ONU!
‪- Și... tu ce cauți aici? ‪- Modelul ONU!
‪Ben, îți făceai griji ‪că n-avem echipa completă.
‪Dar Dumnezeu, oricine-o fi ea, ‪ne zâmbește azi.
‪Ce dracu’? Ai încălcat flagrant pactul!
‪Cu ani în urmă, Ben și Devi ‪își împărțiseră egal extracurricularele.
‪În afară de sporturi, care ar fi însemnat ‪să se dezbrace inacceptabil în vestiar.
‪Glumești! Eram într-a șasea.
‪E teritoriul meu! ‪Eu nu-ți vin la orchestră cu fagotul!
‪De parcă te-ai pricepe să cânți ‪la un instrument de suflat!
‪Calmează-te, sunt două zile.
‪Doar dacă n-am talent nativ.
‪Atunci ți-o fur ‪și mergi tu la clubul de chineză.
‪Peste cadavrul meu!
‪MODELUL ORGANIZAȚIEI NAȚIUNILOR UNITE
‪Zi rea, dușmanule!
‪Îți amintesc neamical că faci parte din TN ‪și asta nu înseamnă că te pricepi la ONU.
‪Așa că taci, nu-ți ridica pancarta ‪și susține-mi toate rezoluțiile.
‪Nici vorbă! Voi câștiga ‪ciocanul Celui mai bun delegat!
‪E un ciocănel!
‪Mă rog. E al meu.
‪Pregătește-te ca Guineea Ecuatorială ‪să facă ce știe mai bine:
‪să încalce drepturile omului ‪mai rău ca orice altă țară... La naiba!
‪Luați loc!
‪Deschid oficial această ședință ‪a Consiliului de Securitate.
‪Primul subiect este schimbarea climatică.
‪Statele Unite, aveți cuvântul.
‪Distinși delegați și onorabil președinte,
‪SUA sunt îngrozite... ba nu, îngrețoșate ‪de lumea în care trăim!
‪Putem bate din buze până când Atlanta ‪se scufundă ca Atlantis...
‪sau putem vota chiar acum o rezoluție.
‪Caut sponsori ai propunerii mele
‪de a construi ziduri marine ‪pentru protecția zonelor de coastă.
‪KUWEIT ‪GUINEEA ECUATORIALĂ
‪Guineea Ecuatorială.
‪Guineea Ecuatorială consideră ‪rezoluția Statelor Unite
‪cel mult o jumătate de măsură.
‪A construi ziduri marine ‪tot mai înalte nu ajută
‪decât la umplerea buzunarelor ‪corporațiilor de ziduri marine.
‪- Nu există așa ceva. ‪- Eu doar zic.
‪Trebuie abordată cauza problemei. ‪Emisiile de carbon.
‪Sau să cadă de acord membrii permanenți ‪ai Consiliului de Securitate,
‪înainte să vorbească țările ‪care au noroc să fie aici!
‪Statele Unite, nu aveți cuvântul!
‪Guineea Ecuatorială, ‪le puteți ceda cuvântul.
‪Cedez cuvântul președintelui.
‪PERU - BELGIA
‪Rahat!
‪Sportivilor mișto ca noi ‪nu ne pare interesantă cedarea cuvântului,
‪dar la Modelul ONU era echivalent ‪cu aruncatul rachetei mele spre arbitru.
‪Rusia.
‪Aș vrea mai multe detalii ‪despre planul Guineei Ecuatoriale.
‪Cred că are idei bune ‪și mi-aș dori-o ca prietenă.
‪Pardon, aliată.
‪Eleanor, te-ai blocat.
‪Te gândești la ce a spus Paxton?
‪Dacă era mama?
‪Dacă servește ‪enchiladas ‪la 20 de minute depărtare?
‪Nu-i așa. ‪E pe o navă de croazieră în Yucatán.
‪Oare?
‪Bine. Mergem la Casa Mexico, ‪să vedem dacă e ea?
‪Sí, por favor.
‪Hai!
‪Atenție, toată lumea!
‪Înainte să ne întoarcem la hotel,
‪vreau să vă reamintesc
‪că mă aștept să acționați ‪cu respect față de școală...
‪și față de trupurile voastre.
‪Adică fără petreceri, ‪fără servicii în cameră
‪și fără să mă întrerupeți ‪între orele 19:30 - 19:45.
‪Am apel Skype cu Debra, partenera mea. ‪Deja nu ne mai vedem cu alții.
‪Ce chestie, am rupt la Modelul ONU ‪fără să mă pregătesc!
‪Chiar crezi că ești mare sculă,
‪acum, că faci sex cu Paxton?
‪Ce căcat?
‪- Ce? ‪- Devi intrase în panică.
‪De unde îi știa Ben minciuna? ‪Îi spuseseră prietenele ei.
‪S-ar culca o tocilară ‪cu Paxton Hall-Yoshida?
‪- Cum să nu! ‪- E adevărat!
‪Devi V și Paxton H-Y ‪se prăduiesc reciproc tot timpul.
‪Dar să fie clar:
‪dacă ești amanta secretă a lui Paxton ‪nu ești mai puțin ratată.
‪Doamne! Devi i-o trage lui Paxton H-Y!
‪Doamne! A venit!
‪De ce vă uitați la mine?
‪E voie să iei mere de la sală.
‪Te-am auzit vorbind cu Ben în autobuz.
‪Ideea că o fată de la Modelul ONU
‪are o șansă cu un tip ‪ca Paxton Hall-Yoshida
‪ne inspiră pe toate!
‪Devi se simțea onorată,
‪dar se întreba ‪dacă să le corecteze impresia fetelor.
‪Am discutat să ai un pat doar al tău.
‪Te-ar dezamăgi să dormi lângă noi,
‪față de statuia de marmură ‪cu care ești obișnuită.
‪Nu trebuia să le corecteze acum.
‪Doar nu vorbeau ele ‪cu Colțunașul Fierbinte.
‪Și deja le dăduse speranțe. ‪Ar fi fost crud să le răpească asta.
‪- Doamne! Viața ei e ca un film. ‪- Doamne!
‪Ne vedem în camera cu gheață. ‪Dasvidaniya, ‪Rusia.
‪Pardon, pe ea o așteptam? ‪Las-o baltă! Am plecat.
‪Eu plec prima.
‪Tovarăși, așteptați! ‪Nici nu-mi știți propunerea.
‪Vreau să conduc o inițiativă comună... ‪de făcut mangă.
‪Vreau să mă îmbăt cu voi.
‪Nu prea cred, Rusia.
‪Chiar și în afara campusului, ‪tot ne reprezentăm școala.
‪Da. El a spus-o jalnic, ‪dar nici eu nu mă bag.
‪Hai, măi! Am nevoie de asta!
‪Maică-mea e o scorpie. ‪Nu mă lasă să fac nimic.
‪Toți de la școală mă urăsc.
‪Dar pe tine te iubesc toți.
‪Ești mișto!
‪Faci sex cu Paxton Hall-Yoshida!
‪De unde-l știi pe Paxton?
‪Toți liceeni din SoCal îl știu pe Paxton!
‪Are trei conturi de fani pe Tumblr. ‪Unul e în coreeană.
‪Ce nebunie!
‪Eu îl văd ca pe același Paxton.
‪E greu să-l văd prin ochii unui fan ‪fiindcă suntem așa apropiați.
‪Bine, Rusia. Și cum facem rost de alcool?
‪Azi e o convenție de agenți imobiliari ‪și vinul va curge la liber.
‪N-ar observa nimeni ‪dacă luăm două sticle.
‪Nu știu... ‪Eu sunt deja pedepsită pentru băut.
‪Dacă sunt prinsă iar, am pus-o.
‪Dar nu e normal pentru tine?
‪Să fii pedepsită, ‪să furi alcool, să te cuplezi?
‪Ești populară, nu?
‪Da! Da, sunt.
‪- Mă bag. ‪- Da!
‪Atunci, vin și eu.
‪- Cineva trebuie să ia alcool din ăla bun. ‪- De unde știi tu ce e bun?
‪Tata m-a lăsat ‪să beau Cristal de Anul Nou.
‪Doamne!
‪E aici!
‪Eleanor!
‪Nu pot să cred ce mincinoasă e mama!
‪Doamne! Nu sunteți mama mea. Scuze! ‪Cam rasist din partea mea.
‪Vezi? Nu e ea.
‪- E într-o croazieră. ‪- Știu.
‪De ce-am crezut minciunile ‪din gura frumoasă a lui Paxton?
‪Mamă?
‪Eleanor!
‪Ești aici?
‪Și asta e meseria ta?
‪Ce se întâmplă?
‪Pot să-ți explic.
‪Bună seara, dră Wong! ‪La revedere, dră Wong!
‪Devi și Ben aveau 15 minute la dispoziție.
‪Trebuiau să aibă viteza ‪unei serve a lui Björn Borg
‪și precizia unui retur al lui McEnroe ‪ca să le iasă.
‪Bună, Debra! Sunt pe fir. ‪Adaug terapeutul nostru la discuție.
‪CONVENȚIA AGENȚILOR IMOBILIARI
‪Vă pot ajuta?
‪Două martini, vă rog.
‪Păreți foarte tineri. ‪Un act de identitate?
‪N-am portofelul la mine.
‪M-aș putea duce până în cameră, ‪la etajul cinci, după cheie...
‪Calm!
‪E un dolar.
‪Și mai am încă unul disponibil.
‪Scuze, dar nu se poate.
‪Bine! Ai ratat un dolar, frate!
‪M-au obligat. M-au intimidat!
‪De asta te urăște toată școala!
‪S-o roim!
‪Aici!
‪Cred că suntem în siguranță.
‪Hai să așteptăm aici.
‪Bingo!
‪Te simți bine?
‪Vrei să ne uităm pe YouTube la ceai?
‪Nu. E una dintre puținele dăți ‪când nu mă calmează mușețelul.
‪Când a venit aici? De ce nu mi-a spus?
‪Sigur are o explicație.
‪Poate e spion ‪sau face parte dintr-un cult.
‪Nu, cu astea s-ar fi lăudat.
‪Ce noroc ai cu familia ta perfectă!
‪Nu suntem perfecți.
‪Ba da.
‪Nu amenință să vă distrugă ‪vreo mare minciună.
‪De fapt...
‪Doamne!
‪N-au aflat că ai trecut la latină?
‪Ei nu știu...
‪că sunt lesbiană.
‪Ce?
‪Sunt lesbiană.
‪Scuze că nu ți-am zis mai demult. ‪Abia mi-am dat seama...
‪Nu cumva să-mi ceri mie scuze!
‪Serios?
‪Mă bucur pentru tine!
‪Și pentru mine! Am o prietenă lesbiană. ‪Se potrivește cu marca mea teatrală.
‪M-am simțit bine să o spun.
‪Parcă am evadat după o viață întreagă ‪dintr-o cameră mică.
‪Care e genul tău?
‪Kristen Stewart în ‪Twilight ‪sau în ‪Îngerii lui Charlie?
‪Nu știu. Sincer...
‪cred că genul meu e Eve, ‪fata de la ora de istorie.
‪Îngerii lui Charlie.
‪S-ar potrivi să fie Eve prima ta femeie.
‪Nici nu mă pot gândi ‪până nu le spun alor mei.
‪Da. Ne așteaptă pe amândouă ‪conversații dificile.
‪Aș vrea să fie Devi aici.
‪Frate! O să înnebunească!
‪Dar te va susține.
‪- Hai s-o sunăm. ‪- Da!
‪Delegați,
‪propun să cinstim Statele Unite ‪și Guineea Ecuatorială.
‪Am și alți semnatari?
‪Ăsta e gustul vinului?
‪Deci...
‪Pare că facem echipă bună, ‪chiar dacă ne urâm reciproc.
‪Nu te urăsc. ‪Cred doar că ești înfumurat și nesuferit.
‪Nesuferit? ‪Tata are un Porsche Cayenne.
‪Fix de-asta ești nesuferit.
‪Bine, dar și tu ai ‪o personalitate dificilă.
‪Cine, eu?
‪Eu sunt încântătoare! Te-aș pocni ‪în mărul lui Adam fiindcă ai spus asta.
‪Îmi retrag cuvintele. ‪Ești dulceața Americii.
‪Mulțumesc.
‪Îmi place Modelul ONU. ‪Faci schimb cu clubul de chineză?
‪- Nici vorbă. Înapoi, braconierule! ‪- Dar te pricepi la mandarină!
‪Am învățat-o ‪doar ca să-ți fac în ciudă, deci...
‪Mulțumesc.
‪Cu plăcere.
‪Nu pot să cred că spun asta, dar…
‪dacă am lucra împreună mâine?
‪Ar fi belea pentru CV-ul nostru.
‪Sugerezi o alianță între noi?
‪E ca și cum ‪s-ar împrieteni Coreea de Nord și Sud.
‪Exact. Imaginează-ți ce puternice ar fi!
‪Ar avea rachete sol-aer, dar și pe BTS.
‪Te înțeleg. Dominație mondială!
‪I-ai spus lui Paxton despre Modelul ONU?
‪Sigur îl interesează mult ‪politica internațională.
‪Știi ce țară e mișto?
‪Ciad.
‪Paxton nu e prost! ‪Are doar rezultate școlare proaste.
‪Haideți!
‪Exact asta v-am spus să nu faceți! ‪Treceți imediat în camere!
‪Și scrieți-le părinților ‪cum învățați voi în siguranță.
‪Devi s-a culcat fericită.
‪Era o eroină a tocilarilor,
‪iar alcoolul ‪îl făcuse simpatic pe Ben Gross.
‪Excursia asta cu Modelul ONU ‪s-ar putea dovedi decizia anului!
‪Devi, ce plm?
‪De ce îi minți pe toți că facem sex?
‪Bună dimineața!
‪Mic dejun în pat.
‪- Nu trebuia să faceți asta. ‪- Ba da.
‪Aseară am băut Sauvignon blanc ‪și un băiat m-a atins pe umăr.
‪Datorită ție, sunt ca în ‪Totul despre sex.
‪Cu plăcere.
‪Sunteți pe cale să deveniți mișto. ‪Exact ca mine.
‪- Doamne! ‪- Ce e?
‪E de la... el?
‪Da. Și ar trebui să-l sun înapoi. ‪Mă lăsați puțin singură, vă rog?
‪Sex prin telefon?
‪Vă rog, plecați! Sunteți libere.
‪Bine.
‪Aici Paxton. Nu-mi verific căsuța vocală.
‪Cele întâmplate în Davis ‪nu par să rămână în Davis.
‪Mai ales zvonurile suculente despre sexul ‪cu cel mai tare licean din Los Angeles.
‪Devi era tulburată, ‪dar nu avea pe cine să dea vina.
‪Deși îi venea în minte o persoană.
‪Dacă Ben n-ar fi deschis ‪gura lui mare și proastă,
‪povestea ei inofensivă ‪n-ar fi ajuns în tot liceul.
‪Era vina lui că se supărase Paxton! ‪El era ticălosul.
‪Dacă nu acționăm acum, ‪nivelul oceanelor va crește
‪de vom face plajă pe vârful Everest.
‪Statele Unite cer votul ‪pentru rezoluția noastră modificată.
‪Mă secondează aliatul meu, ‪Guineea Ecuatorială?
‪Guineea Ecuatorială ‪nu susține rezoluția americană.
‪De fapt, considerăm rezoluția ‪de tot rahatul.
‪Decență! Guineea Ecuatorială, ‪fiți respectuoasă, vă rog.
‪Aș vrea să propun un plan alternativ.
‪Statele Unite au emisii de carbon ‪mai mari ca orice altă țară.
‪Guineea Ecuatorială ‪cere oficial permisiunea
‪să atace nuclear Statele Unite.
‪Decență! Nu asta facem ‪la Consiliul de Securitate!
‪Și, chiar de-ar fi așa, ‪Guineea Ecuatorială nu are arme nucleare.
‪Rusia, ești un turnător, ‪dar, dacă-mi dai nuclearele tale,
‪îți dau adresa mea de e-mail.
‪Dar mi-ai dat-o deja.
‪Pe cea adevărată.
‪Măi să fie!
‪Federația Rusă predă oficial ‪rachetele nucleare Guineei Ecuatoriale.
‪Ce facem acum, dle președinte? ‪Sunt atomică.
‪Contencios! ‪Nu așa funcționează Modelul ONU!
‪Devi, ești nebună!
‪Nu putem vorbi serios ‪despre război nuclear!
‪Știi ce, Belgia?
‪Te-am bombardat!
‪Și oricine mai susține Statele Unite ‪ia o nucleară-n freză.
‪SUA au demonstrat ‪că nu pot ține un secret important.
‪Dacă îi lăsăm pe cont propriu,
‪ne vor distruge viețile tuturor!
‪Cine e cu mine? ‪Vivat Al Treilea Război Mondial!
‪Al Treilea Război Mondial!
‪Decență!
‪Bună! Sunt Eleanor Wong. ‪Audiția e pentru rolul Laura Wingfield.
‪Sunt gata când ești și tu.
‪De ce ai făcut-o, mamă?
‪De ce ești așa?
‪Câți ani ai, Laura?
‪Mamă...
‪îmi cunoști vârsta.
‪Credeam că ești adult.
‪Se pare că m-am înșelat.
‪Te rog, nu te uita la mine, mamă.
‪Când ești dezamăgită,
‪ți se întipărește pe chip ‪o privire teribil de suferindă...
‪precum imaginea mamei lui Iisus ‪de la muzeu.
‪Eleanor, eram pregătit ‪să te pun la recuzită,
‪dar asta a fost... o revelație!
‪Nu cred că-ți ajunge rolul Laurei. ‪Cred că trebuie să fii Amanda noastră.
‪Dar Amanda e rolul principal!
‪Da, Eleanor, așa este.
‪Mulțumesc!
‪Unde ești? De ce nu ne suni? ‪Trebuie să vorbim cu tine.
‪LICEUL SHERMAN OAKS
‪Bună!
‪Îmi pare foarte rău ‪pentru tot ce s-a întâmplat.
‪N-am spus nimănui intenționat ‪că ne-am cuplat.
‪Zău?
‪De ce-am primit un milion de mesaje
‪întrebând dacă fac sex ‪cu Devi Vishwakumar?
‪Prietenele mele au presupus ‪și eu nu le-am corectat.
‪A scăpat de sub control.
‪Și de ce nu le-ai corectat? ‪Pentru că voiai să creadă că facem sex.
‪- Nu, Paxton, nu înțelegi... ‪- Știi ceva?
‪Credeam că suntem prieteni, ‪dar tu mă foloseai.
‪Exagerezi! E doar un zvon prostesc.
‪Pornit de tine.
‪E aiurea, Devi!
‪Devi! Am încercat să dăm de tine!
‪Trebuie să-și povestim amândouă ‪ce nebunii am pățit!
‪- Nu e momentul! ‪- Dar e important!
‪Credeți-mă, orice-ați avea voi, ‪rahatul meu e mai mare!
‪Am rahatul mai mare!
‪Kanna, ‪ai călătorit bine?
‪Desigur.
‪Cred că ți-ai învățat lecția. ‪Și nu mai am treburi să-ți dau de făcut.
‪Deci... s-a terminat pedeapsa.
‪Dacă vrei să te duci ‪la Eleanor sau la Fabiola
‪să te distrezi, să dai niște teste, ‪ai permisiunea mea.
‪Nu, mersi. Nu-mi vine să plec nicăieri.
‪Bine.
‪Subtitrarea: Crina Caliman